Covid-19-statistieke: Nuwe getalle styg steeds‘n Covid-19-pasiënt in die Tembisa-hospitaal. (Foto: Guillem Sartorio/AFP) Nog 1 548 nuwe gevalle van Covid-19 in Suid-Afrika is bevestig, nadat dié syfer ŉ dag tevore op 1 129 gestaan het. Dr. Zweli Mkhize, minister van gesondheid, sê die algehele infeksiesyfer staan tans op 1 599 272. Tot dusver het 1 519 258 mense van die virus herstel, ŉ koers van 95%. Altesame 71 nuwe sterftes is aangemeld wat die totaal op 54 896 te staan bring. Van die bykomende sterftes wat bevestig is, was drie in die Oos-Kaap, 23 in die Vrystaat, 16 in Gauteng, vyf in KwaZulu-Natal, 16 in die Noord-Kaap en agt in die Wes-Kaap. Geen sterftes is in Limpopo, Mpumalanga of Noordwes aangemeld nie. Net meer as 26 000 Covid-19-toetse is sedert ŉ dag tevore gedoen. Daar is nou meer as 25 000 aktiewe gevalle landwyd. Die meeste hiervan is in KwaZulu-Natal. Teen Dinsdagmiddag is 414 372 gesondheidswerkers teen Covid-19 ingeënt.